Puigdemont difon la web del 'Govern de la República' - Empordà
El president destituït publica a Twitter l'enllaç d'un portal que substitueix el del 'Govern legítim'
ACN 12.01.2018 | 13:27
El president destituït amb l'aplicació de l'article 155, Carles Puigdemont ha difós la web del "Govern de la República", a través d'un missatge de Twitter, aquest divendres al matí. El portal, GovernRepublica.org, substitueix la pàgina GovernLegítim.org, que ja ha estat desactivada. El nou enllaç manté tota l'estructura de l'anterior pàgina, però ja sense l'apartat destinat als consellers de l'executiu destituïts.
A l'inici de la nova web s'hi explica: "Atesa la situació d´indefensió jurídica i institucional del Govern legítim de Catalunya davant l´agressivitat política i judicial de l´Estat espanyol, l´Associació de Juristes Drets donarà cobertura legal a l´Oficina del Govern legítim de Catalunya, l´ens d´informació oficial del president, vicepresident i dels consellers del Govern sorgit democràticament de les urnes el 27 de setembre de 2015".
El Govern també informa de la seva activitat mitjançant el compte de Twitter @catalan_gov, alternatiu a l'usuari @govern.